《南湖台三首》
宋代·蒋堂

危台竹树间，湖水伴身间。
清浅采香径，方圆明月湾。
放鱼随物性，载石作家山。
自喜归休早，今胜贺老还。

作者简介：（980—1054）宋常州宜兴人，字希鲁，号遂翁。真宗大中祥符五年进士。历任知县、通判、知州。召为监察御史，迁侍御史。累知应天府、杭州、益州等地。以礼部侍郎致仕。为人清修纯饬，好学，工文辞，有《吴门集》。今存《春卿遗稿》。